
[bookmark: TextBodyBegin]Europski parlament,
–	uzimajući u obzir zahtjev za ukidanje imuniteta Georgiosu Kyrtsosu koji je uputio državni odvjetnik pri Prvostupanjskom sudu u Ateni u vezi s kaznenim postupkom, a koji je dopisom od 27. lipnja 2023. proslijedio zamjenik državnog odvjetnika pri Vrhovnom sudu Grčke i koji je najavljen na plenarnoj sjednici 10. srpnja 2023.,
–	nakon saslušanja Georgiosa Kyrtsosa u skladu s člankom 9. stavkom 6. Poslovnika,
–	uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,
–	uzimajući u obzir presude Suda Europske unije od 21. listopada 2008., 19. ožujka 2010., 6. rujna 2011., 17. siječnja 2013. i 19. prosinca 2019.[footnoteRef:1], [1:  	Presuda Suda od 21. listopada 2008., Marra/De Gregorio i Clemente, C-200/07 i C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C-163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23. Presuda Suda od 19. prosinca 2019., Junqueras Vies, C-502/19, ECLI:EU:C:2019:1115.] 

–	uzimajući u obzir članak 62. Ustava Helenske Republike,
–	uzimajući u obzir članak 5. stavak 2., članak 6. stavak 1. i članak 9. Poslovnika,
–	uzimajući u obzir izvješće Odbora za pravna pitanja (A9‑0028/2024),
A.	budući da je državni odvjetnik pri Prvostupanjskom sudu u Ateni zatražio ukidanje imuniteta Georgiosu Kyrtsosu, zastupniku u Europskom parlamentu izabranom za Grčku, kako bi protiv njega pokrenuo kazneni postupak zbog neplaćanja određenog iznosa koji duguje grčkoj državi;
B.	budući da je Georgios Kyrtsos, u svojstvu zamjenika glavnog direktora društva KMP Ekdotiki Anonimi Etaireia (KMP izdavaštvo d.d.), optužen za neplaćanje određenog iznosa dugovanog grčkoj državi;
C.	budući da djelo koje je navodno počinio Georgios Kyrtsos predstavlja kazneno djelo neplaćanja dugova državi u skladu s člankom 25. stavkom 1. točkom (b) grčkog Zakona br. 1882/90, kako je zamijenjen člankom 23. stavkom 1. grčkog Zakona 2523/97, kako je izmijenjen člankom 18. stavkom 2. i člankom 28. stavcima od 2. do 4. grčkog Zakona br. 2948/01, kako je dopunjen člankom 34. grčkog Zakona br. 3016/02, člankom 34. stavkom 1. grčkog zakona br. 3220/04 i člankom 3. stavkom 1. grčkog Zakona br. 3943/11, kako je zamijenjen člankom 20. grčkog Zakona br. 4321/15, kako je izmijenjen člankom 71. stavkom 2. grčkog Zakona br. 4174/13, koji je dodan člankom 8. grčkog Zakona br. 4337/15 i dopunjen člankom 469. grčkog Zakona br. 4619/19;
D.	budući da je svrha imuniteta parlamentarnih zastupnika zaštititi Parlament i njegove zastupnike od sudskih postupaka u vezi s aktivnostima koje se provode pri obnašanju zastupničkih dužnosti i koje se od tih dužnosti ne mogu odvojiti; budući da navodno kazneno djelo očito nije izravno povezano s aktivnostima Georgiosa Kyrtsosa kao zastupnika u Europskom parlamentu, nego s njegovim položajem direktora novinske kuće;
E.	budući da se to navodno kazneno djelo ne odnosi na izražena mišljenja ili glasovanje Georgiosa Kyrtsosa pri obnašanju njegovih dužnosti zastupnika u Europskom parlamentu u smislu članka 8. Protokola br. 7 o povlasticama i imunitetima Europske unije;
F.	budući da na temelju članka 9. Protokola br. 7 o povlasticama i imunitetima Europske unije zastupnici u Europskom parlamentu na državnom području svoje države uživaju imunitet koji se priznaje zastupnicima u parlamentu te države a na teritoriju bilo koje druge države članice imunitet od svake mjere zadržavanja i od sudskih postupaka; budući da nije moguće pozivanje na imunitet ako je zastupnik zatečen u počinjenju kaznenog djela te u tom slučaju Europski parlament može iskoristiti svoje pravo na ukidanje imuniteta nekom od svojih zastupnika;
G.	budući da se prema članku 62. Ustava Helenske Republike zastupnici u parlamentu tijekom svojeg mandata ne smiju kazneno goniti, uhititi, zatvoriti te im se ni na koji drugi način ne smije oduzeti sloboda bez prethodnog odobrenja parlamenta;
H.	budući da u ovom slučaju Parlament nije pronašao dokaze o postojanju fumus persecutionis, odnosno o činjeničnim elementima koji bi upućivali na to da se predmetnim sudskim postupkom nastoji nanijeti šteta njegovoj političkoj aktivnosti u svojstvu zastupnika u Europskom parlamentu;
I.	budući da samo Parlament može donijeti odluku o ukidanju imuniteta u određenom slučaju; budući da Parlament može razumno uzeti u obzir stajalište zastupnika kako bi odlučio hoće li ukinuti njegov ili njezin imunitet[footnoteRef:2]; budući da je Georgios Kyrtsos prilikom saslušanja izjavio da nema prigovora na ukidanje svojeg zastupničkog imuniteta; [2:  	Presuda Općeg suda od 15. listopada 2008., Mote/Parlament, T-345/05, ECLI:EU:T:2008:440, t. 28.] 

J.	budući da Parlament ne može preuzeti ulogu suda te da se zastupnik u kontekstu postupka ukidanja imuniteta ne može smatrati optuženikom[footnoteRef:3]; [3:  	Presuda Općeg suda od 30. travnja 2019., Briois/Parlament, T-214/18, ECLI:EU:T:2019:266.] 

1.	odlučuje ukinuti imunitet Georgiosu Kyrtsosu;
2.	nalaže svojoj predsjednici da odmah proslijedi ovu Odluku i izvješće nadležnog odbora grčkim nadležnim tijelima i Georgiosu Kyrtsosu.

[bookmark: TextBodyEnd]



image1.png




